La Mancomunitat de l'Horta Sud ha presentat aquest matí la xarxa de prestec de bicicletes "Horta Sud en Bici"
16/10/2009

# La Mancomunitat de l'Horta Sud ha presentat aquest matí la xarxa de prestec de bicicletes "Horta Sud en Bici"

*   16/10/2009
*   [Imprimir](#)
*   Compartir
*    https://www.alaquas.org/documento.asp?id\_do=11684

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11684%2F0&title=Ajuntament%20d%27Alaqu%C3%A0s.%20Premsa.La%20Mancomunitat%20de%20l%27Horta%20Sud%20ha%20presentat%20aquest%20mat%C3%AD%20la%20xarxa%20de%20prestec%20de%20bicicletes%20%22Horta%20Sud%20en%20Bici%22)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11684/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2009/2/11684/161020099119_1168857382481_1259366251_30486753_372310_n_1__Form_4.jpg)](https://www.alaquas.org/ficheros/documentos/2009/2/11684/161020099119_1168857382481_1259366251_30486753_372310_n_1__Form_10.jpg "<a href='https://www.alaquas.org/ficheros/documentos/2009/2/11684/161020099119_1168857382481_1259366251_30486753_372310_n_1__Form_10.jpg' target=_blank><i class='fa fa-external-link' aria-hidden='true'></i>.La Mancomunitat de l'Horta Sud ha presentat aquest matí la xarxa de prestec de bicicletes \"Horta Sud en Bici\"</a>")

El projecte "Horta Sud en Bici" és un servei de transport públic amb bicicletes de lloguer, de caràcter individual i gratuït. Es posarà en circulació a partir del pròxim 8 de novembre amb 400 bicicletes que compten amb una inversió de més de 391.000 euros per a la construcció de 19 estacions d'aparcament de bicicletes, les obres de la qual estan finalitzant i, algunes d'elles, com les de la plaça de la Constitució ja estan acabades.

Aquest matí el Centre Comarcal Dones Emprenedores ha acollit la presentació del projecte "Horta Sud en Bici". Es tracta del Pla de Mobilitat Ciclista gestionat per la Mancomunitat de l'Horta Sud amb la participació dels ajuntaments d'Alaquàs, Aldaia, Quart i Xirivella, municipis que han estat representats en la seua presentació, precisament, pels seus quatre alcaldes i alcaldesses: Elvira Garcia d'Alaquàs, Carmen Martínez de Quart, Josep Soriano de Xirivella i Empar Navarro d'Aldaia.  
  
La inversió està finançada pels quatre ajuntaments que prenen part en el projecte i l'Agència Valenciana de l'Energia. Així mateix el manteniment del sistema de lloguer de bicicletes correspondrà a l'empresa adjudicatària del servei i la xifra supera els 365.000 euros,per un període de tres anys.  
  
Però abans que entre en funcionament el servei, es posarà a disposició de la ciutadania a partir del dia 19 d'octubre quatre Oficines d'Informació per a informar els usuaris sobre el funcionament del sistema de lloguer de bicicletes, ja que per a utilitzar les bicis cal donar-se d'alta prèviament omplint un formulari i adquirint una targeta intel·ligent que permetrà retirar les bicicletes de les estacions base.

Amb la iniciativa, la Mancomunitat de l'Horta Sud i els quatre ajuntaments que participen en el projecte, aconsegueixen un doble objectiu. D'una banda, millorar els canals de comunicació entre les quatre localitats i, d'un altre, contribuir a la implantació d'un sistema de transport ecològic i respectuós amb el medi ambient.  
  
El servei és el primer de caràcter mancomunat que es posa en marxa a la Comunitat Valenciana. Respon als criteris ambientals de sostenibilitat urbana de l'Agenda 21 Local, una bona manera de contribuir a la lluita contra el canvi climàtic provocat per l'emissió de gasos contaminants d'efecte hivernacle perquè l'ús de la bicicleta evita agafar el cotxe i redueix la contaminació atmosfèrica.  
  
Una vegada finalitzada la presentació, alcaldes, regidors i mitjans de comunicació han vist de primera mà les bicicletes, el sistema de lloguer, les parades i, fins i tot, els quatre alcaldes i alcaldesses han pujat a les bicicletes com a pròleg del proper 8 de novembre quan es celebrarà la Festa de la Bicicleta entre els quatre municipis a la zona del Cinturó Verd d'Aldaia. Serà el dia que començarà de forma oficial el nou servei de transport.